En lille flok demonstranter tog imod byrådet i Frederikhavn, da de i går aftes skulle mødes for at blive enige om prøveboringer eller ej. Et flertal stemte ja til at starte søgningen af skifergas, men det var da ikke et ja uden forbehold. For et snævert flertal på 15 mod 14 besluttede at sende et brev til Klima- og energiminister Martin Lidegaard, for at bede ham genoverveje beslutningen om at udvinde skifergas. - Det er meget positivt, at byrådet i Frederikshavn Kommune nu opfordrer regeringen til at trække tilladelserne til at udvinde skifergas tilbage. Enhedslisten støtter dette ønske og vil tage sagen op over for ministeren igen, siger Per Clausen, der er energi- og miljøordfører for Enhedslisten.

Referat:
På trods af en lille demonstration sagde byrådet i Frederikshavn i går aftes ja til prøveboringer efter skifergas i Vendsyssels undergrund. Men selvom det var et flertal, der sagde ja, var det ikke uden forbehold.